1.המבקש, הוועד המקומי של מושב אחיהוד, הגיש ביום 11.8.2017 בקשה למתן סעד זמני במעמד צד אחד כנגד המשיבה.
בגדר הבקשה עתר המבקש לחייב את המשיבה, עמותת נאות מרגלית רשת חינוך ארצית לגיל הרך, לפנות ולסלק את ידה מהמבנה הציבורי המוחזק על ידה במושב אחיהוד הממוקם בגוש 28509 חלקה 85, אשר בו ניהלה עד לתאריך 8.8.2017 'מעון יום' (להלן – "המבנה").
בד בבד עם הגשת הבקשה הוגשה תובענה לפינוי המבנה, לפי פרק ט"ז 4 לתקנות סדר הדין האזרחי.
2.עם הגשת תגובה מטעם המשיבה נקבע דיון בבקשה במעמד הצדדים. לדיון התייצבו באי כוח הצדדים, המצהירים מטעמם וכן אנשים נוספים המעורים בפרשה.
הצדדים ויתרו הדדית על חקירת המצהירים, מבלי לוותר על אי אלו מטענותיהם העובדתיות. כמו כן, במסגרת הדיון אשר התקיים לפניי הצדדים השלימו בעל פה את טיעוניהם במכלול השאלות העובדתיות והמשפטיות השנויות במחלוקת והפנו לפסיקה שונה.
3.הצדדים פרשו בכתב בצורה מרחיבה ומקיפה את כלל הנתונים הקשורים להתקשרות רבת השנים בין הצדדים במהלכן הפעילה המשיבה עד לאחרונה מעון יום במבנה שנמצא בשליטתו, בחזקתו ובניהולו של המבקש.
הגם שטוב עשו הצדדים כאשר הביאו בפני בית המשפט תמונה מקיפה של מכלול הנסיבות והנתונים הקשורים לעניין, אני מוצאת כי אין כל צורך לפרטם במסגרת ההחלטה ואסתפק לצורך ההכרעה בבקשה בהצגת תמצית הדברים אשר נוגעים באופן מובהק לשאלות שבמחלוקת.
"1.כל צד ישמור על מלוא טענותיו.
2.הנתבעת (היא המשיבה בהליך דנן) תמשיך להפעיל את הגן במבנה נשוא התביעה. החל מהיום תשלם הנתבעת סך של 2300 ₪ לחודש, עד סוף שנת הלימודים, הבאה, המסתיימת באוגוסט 2016.